**KRAKOV**

**10. do 13. 12. 2015.**

**10.12. 2015. ZAGREB-KRAKOV – noćna vožnja**

Polazak iz Zagreba u 19:00 sati (parkiralište FFZG), vožnja kroz Mađarsku i Slovačku do Poljske.

**11. 12. 2015. WIELICZKA - KRAKOV**

U jutarnjim satima dolazak u mjesto Wieliczka kraj Krakova u kojem je poznati rudnik soli koji se nalazi na popisu svjetske baštine UNESCOa. Nakon obilaska rudnika vožnja do studentskog doma/hostela u Krakovu. Smještaj i odlazak u obilazak grada: Jagelonsko sveučilište, Rynek – najveći gradski trg i spomenici na njemu, gradska katedrala, gradska kazališta. U predvečer je moguće individualno obići „podzemni Krakov“, nakon iskopavanja otvoren za javnost ispod glavnog gradskog trga. Noćenje.

**12. 12. 2015. KRAKOV**

U jutarnjim satima nakon doručka nastavak obilaska grada: kraljevski dio Wawel – kraljevska katedrala, dvorac (vanjština, zmajeva jazbina…). Nakon priče o poljskoj povijesti šetnja do židovske četvrti KAZIMIERZ (židovska vijećnica, groblje, sinagoge), a potom adventsko popodne u gradu uz poznate specijalitete poljske kuhinje.

**13. 12. 2015. KRAKOV – OSWIECIM (AUSCHWITZ) – ZAGREB**

Nakon doručka odlazak iz Krakova oko 8 sati. Dolazak u logor muzej Auschwitz, obilazak uz pratnju i tumačenje lokalnog vodiča. Oko 14 sati nastavak putovanja. Vožnja kroz Slovačku i Mađarsku do Zagreba. Dolazak u noćnim satima.

**CIJENA PUTOVANJA: 750,00 HRK**

**SVE EVENTUALNE DOPLATE (JEDNOKREVETNE SOBE) SAMO NA UPIT.**

U cijenu je uključeno:

* trošak prijevoza prema programu,
* smještaj u studentskom domu/hostelu na osnovi 2 noćenja – sobe tuš/WC – dvo i trokrevetne,
* te troškovi rezervacije, jamčevine i organizacije putovanja.

PUTNO OSIGURANJE:

Nije uključeno u cijenu aranžmana. Moguće ga je napraviti individualno ili dodatno kupiti u agenciji.

Ulaznice za muzeje i izložbe, te troškovi ostalih narudžbi, obroka i pića nisu uključene u cijenu aranžmana.

ULAZNICE – WIELICZKA (rudnik soli + vodstvo), AUSCHWITZ (ulaznica + vodstvo i slušalice), te kraljevska katedrala, zvono i kraljevske grobnice – ukupno 28 eura. To treba platiti tijekom puta.

**PRIJAVE I UPLATE:**

Molimo sve zainteresirane studente da uplate izvrše u agenciji u urednovno vrijeme (srijeda od 9. do 17. sati) ili ostale dane prema dogovoru, ili putem weba [https://polka-tours.com/](https://polka-tours.com/%20%20)  (prijave i uplate na račun ili karticama) u razumnom roku, a po mogućnosti da eventualnu rezervaciju naprave do 15. 11. 2015.

Cijena je rađena na osnovi 40 plaćenih mjesta. Organizator pridržava pravo promjene cijene u slučaju promjene broja putnika.